**Ministru kabineta noteikumu projekta “Par Latvijas Republikas valdības un Saūda Arābijas Karalistes valdības līgumu par ekonomisko sadarbību”**  
**sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts “Par Latvijas Republikas valdības un Saūda Arābijas Karalistes valdības līgumu par ekonomisko sadarbību” ir izstrādāts, ievērojot abu līgumslēdzēju pušu interesi un ņemot vērā Deklarācijas par Artura Krišjāņa Kariņa vadītā Ministru kabineta iecerēto darbību 216. punktu: “Aktīvi atbalstīsim mūsu uzņēmējus jaunu, augošu tirgu apgūšanā, atverot jaunas vēstniecības, sniedzot atbalstu eksporta veicināšanā un investīciju piesaistīšanā un atbalstot Eiropas Savienības brīvās tirdzniecības līgumu noslēgšanu.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas un Saūda Arābijas ekonomiskās attiecības tiek regulētas Eiropas Savienības līmenī, kā arī abām valstīm ir saistošas normas, kas izriet no dalības starptautiskajās ekonomiskajās organizācijās.  Latvija ir ieinteresēta stiprināt un paplašināt ekonomisko sadarbību ar Līča valstīm, t.sk. Saūda Arābiju arī divpusēji, tādējādi paverot plašākas iespējas abu valstu ekonomisko un tirdzniecības sakaru attīstībai, kā arī savstarpējās sadarbības veicināšanai.  Līdz ar to ir panākta vienošanās noslēgt Latvijas Republikas valdības un Saūda Arābijas Karalistes valdības ekonomiskās sadarbības līgumu, kas būs svarīgākais divpusējo ekonomisko sadarbību regulējošais līgums un aptvers sadarbību tādās jomās kā:   * tirdzniecība, * ieguldījumi, * finanšu nozare, * rūpniecība, * lauksaimniecība un pārtikas rūpniecība, * transports un loģistika, * zinātne, tehnoloģijas un inovācijas, * tūrisms, * farmācija un kosmētikas nozare, * informācijas un sakaru tehnoloģijas,   kā arī citās kopīgo interešu jomās, kas veicinātu ekonomisko sadarbību.  Lai nodrošinātu līguma īstenošanu, tā ietvaros var tikt izveidota Latvijas un Saūda Arābijas Apvienotā komiteja. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Latvijas Republikas Ekonomikas ministrija.  Līguma izstrādes gaitā tas tika skaņots ar Latvijas nozaru ministrijām – Ārlietu ministriju, Izglītības un zinātnes ministriju, Finanšu ministriju, Kultūras ministriju, Satiksmes ministriju, Tieslietu ministriju, Veselības ministriju, Vides aizsardzības un reģionālās attīstības ministriju, Zemkopības ministriju. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas valsts pārvaldes institūcijas un komersanti, kurus interesē sadarbība ar Saūda Arābiju. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Līguma noslēgšana sniegs papildu iespējas ekonomiskās sadarbības padziļināšanai un attīstībai starp Latviju un Saūda Arābiju.  Saskaņā ar Latvijas vēstniecības Apvienotajos Arābu Emirātos (turpmāk – AAE) sniegto informāciju sadarbības īstenošana ar Saūda Arābiju bez šāda līguma parakstīšanas ir apgrūtināta, un interesi par Saūda Arābijas tirgu vēstniecībai ir izteikuši vairāki Latvijas komersanti.  2020.gadā Saūda Arābija bija 39. lielākais Latvijas ārējās tirdzniecības (preču un pakalpojumu) partneris. Kopējais preču un pakalpojumu tirdzniecības apgrozījums veidoja 88,41 milj. EUR, tai skaitā eksports: 88,35 milj. EUR (galvenokārt 87% augu valsts produkti – kvieši, kviešu un rudzu maisījums, kā arī mieži), imports: 0,07 milj. EUR.  Saskaņā ar Latvijas Ārējās ekonomiskās pārstāvniecības AAE sniegto informāciju, visaktīvāk interesi sadarbībai ar Saūda Arābiju ir izteikuši farmācijas, kosmētikas, tekstila, informācijas tehnoloģiju (IT), izglītības un pārtikas nozaru pārstāvji. |
| 3. | Administratīvo izmaksu monetārs novērtējums | Papildu saistības Latvijas Republikai šis projekts neuzliek.  Par vienošanās paredzēto saistību izpildi atbildīgā institūcija no Latvijas puses būs Ekonomikas ministrija, kas saistību izpildi nodrošinās tai piešķirto valsts budžeta līdzekļu ietvaros.  Ministrijas un institūcijas, kuras deleģē darbam Latvijas un Saūda Arābijas Apvienotās komitejas sēdē savus pārstāvjus, sedz izdevumus (uzturēšanās, ceļa u.c.) no tām piešķirtajiem budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Vienošanās projekts nav pretrunā ar 1988. gadā noslēgto Eiropas Savienības un Līča Sadarbības padomes (*GCC (Gulf Cooperation Council))* sadarbības līgumu.  Saskaņā ar Padomes 1974.gada 22.jūlija lēmumu, kas nosaka saskaņošanas procedūru sadarbības nolīgumiem starp dalībvalstīm un trešajām valstīm (74/393/EEK), par līguma projektu ir informēta arī Eiropas Komisija un Eiropas Savienības dalībvalstis. |
| 2. | Citas starptautiskās saistības | Nav pretrunā ar Latvijas un Saūda Arābijas saistībām, kas izriet no to dalības Pasaules Tirdzniecības organizācijā. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts regulē starpvalstu attiecības un tieši neietekmē sabiedrību. |
| 2. | Sabiedrības līdzdalība projekta izstrādē | Pirms oficiālā līguma projekta teksta iesniegšanas Saūda Arābijas pusei 2020.gada februārī, tas tika nosūtīts viedokļa sniegšanai Ārlietu ministrijai, Izglītības un zinātnes ministrijai, Finanšu ministrijai, Kultūras ministrijai, Satiksmes ministrijai, Tieslietu ministrijai, Veselības ministrijai, Vides aizsardzības un reģionālās attīstības ministrijai, Zemkopības ministrijai.  Tāpat lūgums izvērtēt un sniegt viedokli par šāda starpvaldību ekonomiskās sadarbības līguma lietderību tika nosūtīts Latvijas Tirdzniecības un rūpniecības kamerai (LTRK) un Latvijas Darba devēju konfederācijai. |
| 3. | Sabiedrības līdzdalības rezultāti | Nozaru ministrijas pauda atbalstu šāda līguma noslēgšanai. Tāpat tika saņemti priekšlikumi projekta uzlabošanai un precizēšanai. Savukārt LTRK norādīja, ka kopumā iniciatīva ir vērtējama kā atbalstāma, ņemot vērā tirgus dinamiku, EXPO 2020 starptautisko izstādi, kā arī LTRK aktivitātes reģionā. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju un cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

valsts sekretārs E. Valantis

10.08.2021. 13:59

970

A. Jaunzeme, 67013235

agnese.jaunzeme@em.gov.lv